Ben &amp; Tan, som vandt Dansk Melodi Grand Prix 2020 med sangen "Yes", skulle have repræsenteret Danmark i Eurovision Song Contest 2020, men konkurrencen blev aflyst på grund af coronaviruspandemien. DR besluttede straks efter aflysningen af konkurrencen, at de ikke automatisk ville være sikret en plads i Dansk Melodi Grand Prix 2021, men at de var velkomne til at indsende sange på lige fod med alle andre musikere. Få dage før Dansk Melodi Grand Prix 2021 fandt sted, meldte Ben &amp; Tan ud, at de havde sendt sangen "Iron Heart" ind til konkurrencen, men at DR havde afvist sangen af musikstrategiske årsager.